laion/Wikipedia-Exotic huggingface dataset:
ליתיום פלואורי

ליתיום פלואורי הוא תרכובת אי-אורגנית שנוסחתה הכימית LiF. זהו מלח הליתיום של חומצה הידרופלואורית. ליתיום פלואורי הוא מוצק בצבע לבן בטמפרטורת החדר. הסריג שלו הוא יוני, במבנה אנלוגי לזה של נתרן כלורי, אך מסיסותו במים נמוכה בהרבה. ליתיום פלואורי משמש בין השאר בתערובות של מלחים מותכים ובאופטיקה של אור אולטרה סגול. ליתיום פלואורי מיוצר מליתיום הידרוקסידי ומימן פלואורי או על ידי המסת ליתיום קרבונט במימן פלואורי עודף, ייבוש על ידי אידוי וחימום. פלואור מיוצר על ידי אלקטרוליזה של אשלגן דו פלואורי מותך. האלקטרוליזה יעילה יותר כאשר האלקטרוליט מכיל אחוזים בודדים של ליתיום פלואורי. ייתכן כי הסיבה לכך היא יצירת שכבה של Li-C-F על אלקטרודות הפחמן . מלח מותך שימושי, FLiNaK, מורכב מתערובת של ליתיום פלואורי, נתרן פלואורי ואשלגן פלואורי. בגלל הפער האסור הרחב שלו, גביש של ליתיום פלואוריד שקוף לאור אולטרה סגול, יותר מאשר כל חומר אחר, ולפיכך משמש באופטיקה של אור אולטרה-סגול, בדומה למגנזיום פלואורי. ליתיום פלואורי משמש כאמצעי לגילוי סך החשיפה לקרינה מייננת מהסוגים גמא, בטא ונייטרונים. קריאת רמת החשיפה נעשית באמצעות חימום הגביש, הגורם לו לפלוט אור בעוצמה התלויה ברמת החשיפה לקרינה. ליתיום פלואורי מצטיין ביציבות כימית ולתערובות LiF/BeF2 יש נקודת התכה נמוכה (360 עד 459 מעלות צלזיוס). ותכונות מצוינות מבחינת אינטראקציה עם נייטרונים. בשנים 1964-1969 הופעל במעבדות Oak Ridge בארצות הברית כור גרעיני ניסיוני, שהדלק הגרעיני שלו היה תערובת של מלחי פלואור, ביניהם אורניום ארבע-פלואורי. התערובת הכילה 65% ליתיום פלואורי, מועשר באיזוטופ הנפוץ ליתיום-7. נוזל הקירור במעגל הקירור הראשי של הכור היה תערובת מותכת של ליתיום פלואורי ובריליום דו-פלואורי . מספר כורים נסיוניים ותכנונים של כורים עתידיים המבוססים על עקרונות דומים נעשו במהלך השנים ואף כיום . ליתיום פלואורי משמש באופן נרחב בדיודה פולטת אור פולימרית כשכבת צימוד להגברת פליטת האלקטרונים מהקתודה. עובי שכבה אופייני הוא כננומטר אחד. אופטיקה כור גרעיני מלח מותך מעבדות Oak Ridge מדיה וקבצים בנושא ליתיום פלואורי בוויקישיתוף ליתיום פלואורי(הקישור אינו פעיל) ליתיום פלואורי - דף מידע באנגלית(הקישור אינו פעיל) J. Aigueperse, P. Mollard, D. Devilliers, M. Chemla, R. Faron, R. Romano, J. P. Cuer, “Fluorine Compounds, Inorganic” in Ullmann’s Encyclopedia of Industrial Chemistry, Wiley-VCH, Weinheim, 2005. "Crystran Ltd., a manufacturer of infrared and ultraviolet optics". נבדק ב-2010-12-28. CJKarzmark, J White and JF Fowler, Lithium Fluoride Thermoluminescence Dosimetry, Phys. Med. Biol. 1964, Vol. 9, No. 3, pp273-286 MW Rosenthal, An Account of Oak Ridge National Laboratory’s Thirteen Nuclear Reactors, Aug 2009 (rev. Mar 2010), Oak Ridge National Laboratory, ORNL/TM-2009/181 [1] China enters race to develop nuclear energy from thorium | Duncan Clark | Environment | theguardian.com Fuji molten Salt Reactor Sigma-Aldrich website [2] Z.Y.Liu et. al., Solution-processed small molecular electron transport layer for multilayer polymer light-emitting diodes, Synthetic Metals 161 (2011) 426–430 R.H Friend et.al., LiF/Al cathodes and the effect of LiF thickness on the device characteristics and built-in potential of polymer light-emitting diodes, Applied Physics Letters, Nov 2000, Vol. 77, iss. 19, pp. 3096-3098
פלדת דמשק

פלדת דמשק (בערבית: فولاذ دمشقي) היא פלדה שעברה עיבוד מיוחד שהכשיר אותה כחומר גלם משובח ליצירת חרבות וכלי נשק. סימן ההיכר של הפלדה הדמשקאית הוא המראה שלה, מראה הדומה למים זורמים המצויים תחת השפעה של רוח נושבת. שיטת הייצור של פלדת דמשק אבד במהלך ההיסטוריה. למרות שמה, מקורה של פלדת דמשק אינו בעיר דמשק, אלא באזור הודו, משם עברה לארצות ערב. נעשה שימוש בכינוי "פלדת דמשק" בתרבויות אירופאיות, על ידי האירופאים שהגיעו למזרח התיכון במסעי הצלב, והביאו עמם את החרבות חזרה לאירופה. במונח פלדת דמשק אין הכוונה לסוג מסוים של פלדה, אלא לטכניקת בניית הלהב מחישול רבדים מקופלים של סוגי פלדות שונים. לכן מכונה לעיתים גם "פלדה מקופלת". כיוון שלהבי הדמשק מורכבים מפלדות שונות המחושלות יחדיו, איכות הלהב שנוצר בטכניקה זו, היא תוצר של סוג הפלדה שנעשה בה שימוש, ומומחיות חרשי הברזל בחישול. ביפן פלדה בגימור דומה נקראת "סומינאגאשי" (אנ'), שפירושו "דיו זורם" או "ציור על מים". זרימה היא אלמנט מבורך בתרבות היפנית, וכן פכפוך מים הוא סמל לטוב. פלדה זו עשויה משילוב שכבות של פלדת פחמן ופלדה רכה, בתהליך עתיק יומין של היתוך סוגי פלדה שונים, מקופלים ומחושלים יחדיו, ליצירת להב חזק ביותר, אך בה בעת גמיש, ובעל עמידות גבוהה לשבר וסדיקה. השכבות והקיפולים, יוצרים להב בעל חזות מרקם מיוחד במינו ומרהיב ביופיו, ובעל איכות גבוהה משני סוגי הפלדה שממנו נוצר. שיטת הייצור של פלדת דמשק אבד במהלך ההיסטוריה. עם זאת יצרנים שונים טוענים שהצליחו להתחקות אחר התהליך ולייצר פלדה דמשקאית. בתקופה המודרנית השם משמש למוצרי פלדה בעלי מראה אופייני, המזכיר פלדת דמשק, אך לא בהכרח נחשבים לכאלה. מדיה וקבצים בנושא פלדת דמשק בוויקישיתוף המסתורין של להבי דמשק (באנגלית) ייתכן שנחשף סוד פלדת דמשק (באנגלית) פלדת דמשק, באתר אנציקלופדיה בריטניקה (באנגלית)
I'm So Tired

"I'm So Tired" הוא שיר רוק של להקת הביטלס מהאלבום The Beatles ("האלבום הלבן הכפול") מ-1968. השיר נכתב על ידי ג'ון לנון (הקרדיט ניתן גם לפול מקרטני). לנון כתב את השיר במחנה המדיטציה הטרנסנדנטלית כאשר הוא לא הצליח להירדם. הביטלס היו אז, אצל מהרישי מהש יוגי ברישיקש, הודו. זהו אחד מעשרת השירים שנכתבו בהודו על ידי הביטלס. לנון אמר על השיר שהוא "אחד מהשירים האהובים עלי, אני פשוט אוהב את המוזיקה ואני גם שר שם טוב" בשיר יש גם מסר סמוי בקשר לתאוריית הקשר על מותו של פול מקרטני, בו נשמע בסוף השיר לנון מדבר בג'יבריש אך אם שומעים בהפוך את השיר נשמע "paul is dead man... miss him... miss him" (תרגום: "פול הוא אדם מת... מתגעגע אליו... מתגעגע אליו..."). נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-17 מיליון. מידע על היצירה "I'm So Tired" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אורקל בדיקות

בבדיקות תוכנה, אורקל הוא כלי לניבוי תוצאות של מבחנים על מנת להשוות אותם עם התוצאות שהתקבלו בפועל מהתוכנה אותה בודקים. ישנם דרכים רבות לניבוי התוצאות אורקל אנושי - הזנה ידנית של התוצאות הצפויות לפי חישוב של אדם שימוש בגרסאות קודמות של מוצר זה שימוש באלגוריתמים אחרים ידועים שעושים אותה פעולה ועוד מספר דברים שצריך לקחת בחשבון: לתוצאות שונות לא תמיד המשמעות זהה – אם אוציא את ידי מהחלון וארטב, האם יורד גשם או שמא השכן מלמעלה שוטף? לא כל הנוצץ זהב הוא – חלב יכול להריח ולהיראות טוב אך הטעימה הראשונה עלולה להיות לא נעימה. עומק המידע צריך להיות גם כללי וגם ספציפי: מאפיינים כלליים – משקל ממוצע לשקית חלב, מרקם חלב נורמלי, כמות קרטוני חלב. מאפיינים סטטיסטיים – ההסתברות ל-X קרטוני חלב מקולקלים במשלוח, הסיכוי לתנאי קירור טובים במקום האחסון פשטות: שימוש בטווחים, שימוש בקבוצות בעלות מאפיינים דומים\זהים נשתמש בדוגמה על מנת להמחיש את הצורך באוטומציה - אנו רוצים לזהות חלב מקולקל, האוטומציה שלנו באה לבדוק בהינתן חלב ובהינתן אבחנה של מצב החלב (מקולקל/לא מקולקל), האם האבחנה נכונה. אז מה נבדוק: בדיקה חיצונית של צבע ומרקם נראה מהו תאריך תפוגה רושם המקום שממנו נקנה החלב, האם נשמר בתנאים טובים? נרתיח אותו ונראה האם גולש האם החברה המייצרת חברה אמינה? ניתן לבחון כלים חדשים - תרבית חלב נמצא אמצעי עזר כמו חושים של בעלי חיים? חוש ריח של כלבים? נפעל על פי תחושת בטן ואינסטינקטים -"משהו לא בסדר כאן..." נחלוק את הבעיה - מציאת רפתנים מומחים לזיהוי חלב נטעם אותו... כל אלו עוזרים לנו בעצם להגיע לתוצאה שהחלב עלול להיות מקולקל או לא מקולקל ועוד אחרות רבות, פעולות אלו קל לעשות במידות הקטנות אך כאשר צריך לבדוק מאות ואלפי שקיות/קרטוני חלב, אפשר לראות את הצורך בתהליך אוטומטי בדיקות מובנות מפרט במפרט המערכת קיים הידע של "איך המערכת צריכה לפעול" ולכן ניתן לבדוק האם הפעילות מוגדרת כ"נכונה" או "לא נכונה" בדיקות יחס מטמורפי (יחסים מותמרים) גם אם ביצענו בדיקה ותוצאתה הייתה שאין כישלון, הבדיקות הבאות אחריה צריכות להיות מובנות כדי לבדוק אם התוכנה עונה על כמה תנאים הכרחיים של פתרון היעד של הבעיה. תנאים אלה הנדרשים ידועים בשם יחסים מותמרים. בדיקות מבוססות רשתות נוירונים - ניתן להתייחס אל רשתות נוירונים כאל אורקל אשר ישערך את נכונות הפתרון – "הפתרון נכון ב-70%" כלומר 70 אחוז מהקישורים ברשת אמרו "פתרון נכון". בדיקות N-Version - שימוש בגרסאות קודמות כעזר לאבחון נכונות התשובה בגרסה הנוכחית בדיקות תוכנה ממוכנות בדיקות תוכנה Hoffman, Douglas; A Taxonomy for Test Oracles (אורכב 10.03.2012 בארכיון Wayback Machine), Quality Week, 1998
Qué Hiciste

Qué Hiciste (באנגלית: What Did You Do, ובעברית: מה עשית) הוא סינגל שהוקלט על ידי הזמרת האמריקאית ג'ניפר לופז, מתוך אלבומה החמישי, Como Ama una Mujer. השיר יצא לאור ב-26 בינואר 2007, כסינגל הראשון והפותח מתוך האלבום. את השיר כתבו והפיקו מארק אנתוני, חוליו קופלו, וחוליו רייס. כמו כן, "Qué Hiciste" הוא השיר החמישי הנמכר ביותר בכל הזמנים בספרד. הוא זכה להצלחה רבה ברחבי אמריקה הלטינית, כאשר כבש צמרות מצעדים רבות ובין היתר הצליח להגיע למקום הראשון במצעד השירים הלטיניים. "Qué Hiciste" הוא שיר הסולו הספרדי בביצוע אישה החמישי בהיסטוריה שהצליח להיכנס למצעד הבילבורד הוט 100 (לפניו, הצליחו ארבעה שירים בלבד לעשות זאת). בנוסף לכך, הוא נחשב לשיר הספרדי הראשון של אמנית אמריקאית שהצליח להיכנס למצעד. לאחר צאתו של אלבומה הרביעי Rebirth, החליטה לופז כי תעבוד על אלבום ראשון שיהיה במלואו בשפה הספרדית, דבר שתכננה לעשות עוד בתחילת דרכה, כאשר זו שילבה באלבומיה את הספרדית והאנגלית יחדיו. באחד הראיונות סיפרה לופז כי - "חיי קיבלו תפנית שונה בקריירת המוזיקה אבל תמיד אהבתי את סגנון המוזיקה הספרדית". בתחילת שנת 2006, הוכרז רשמית שלופז תוציא את אלבומה הראשון בספרדית תחת השם, Como Ama una Mujer. לאחר שיצא האלבום הוחלט כי השיר יהיה הסינגל הראשון והפותח ממנו. לופז הוציאה מן האלבום שני סינגלים בלבד. הווידאו קליפ בוים וצולם בקליפורניה על ידי מייקל האוסמן. בקליפ ניתן לראות את לופז נוסעת במכונית שבורה על כביש ישן באמצע המדבר, עוצרת בתחנת דלק ומחליפה בגדים וצובעת את שערה. לאחר מכן יוצאת לופז מתחנת הדלק ונוסעת בין חולות המדבר. בסצנות נוספות נראית לופז רוקדת כשברקע אש ולהבות מרצדות לאחר ששרפה את מכוניתה. הקליפ הועלה לערוץ ה-Vevo של לופז בשנת 2009, כשנתיים מצאתו המקורית של השיר, ונכון לאוקטובר 2017, מונה הצפיות שלו עולה על למעלה מ-39 מיליון צפיות. השיר זכה לשבחים רבים ברחבי העולם, והצליח להיכנס לצמרות מצעדים רבות. מידע על היצירה "Qué Hiciste" באתר Discogs סרטון השיר "Qué Hiciste" באתר יוטיוב Qué Hiciste - Jennifer Lopez | Songs, Reviews, Credits | AllMusic, AllMusic Wayback Machine, web.archive.org, ‏2013-06-22 "Jennifer Lopez Que Hiciste Chart History". Billboard. נבדק ב-2017-10-10. "Billboard Chart Search: Qué Hiciste (Hot 100)" JenniferLopezVEVO (2009-10-03), Jennifer Lopez - Qué Hiciste, נבדק ב-2017-10-09 Wayback Machine, ‏2011-07-15 Steffen Hung, The Official Swiss Charts and Music Community, www.swisscharts.com Stats: Jennifer Lopez | The Receipts - Classic ATRL, classic.atrl.net (באנגלית) (ארכיון) iTunes, Apple (באנגלית) Qué Hiciste, נבדק ב-2018-03-28 Qué Hiciste, נבדק ב-2018-03-28 Que Hiciste, 2007-03-13, נבדק ב-2018-03-28 Que Hiciste/Basic, 2007-03-23, נבדק ב-2018-03-28 Qué Hiciste, נבדק ב-2018-03-28 Que Hiciste Pt.2, 2007-05-28, נבדק ב-2018-03-28
Piggies

Piggies הוא שיר של להקת הביטלס מהאלבום The Beatles (האלבום הלבן) משנת 1968. השיר נכתב על ידי ג'ורג' האריסון כפרשנות חברתית על המעמד והתאווה בחברה. האריסון כתב את השיר ב-1966. אמו של האריסון כתבה את השורה "What they need's a damn good whacking" וג'ון לנון כתב את "clutching forks and knives to eat their bacon". גרסה אחרת של השיר אפשר לשמוע באלבום ההופעה של האריסון, Live in Japan. הגרסה המקורית של השיר נמצאת ב-Anthology 3 עם המילים: "to cut their pork chops". לנון עשה קלטת לקולות של החזירים שבסוף השיר. צלילי כלי הקשת היו בניצוח מפיק הלהקה, ג'ורג' מרטין. מידע על היצירה "Piggies" באתר מיוזיק בריינז מידע על הקומפוזיציה "Piggies" באתר AllMusic גרסאות נוספות ל"Piggies" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Rocky Raccoon

"Rocky Raccoon" הוא שיר רוק של להקת הביטלס מהאלבום, The Beatles משנת 1968. השיר נכתב על ידי פול מקרטני (הקרדיט ניתן גם לג'ון לנון). מקרטני הושפע בכך שניגן בגיטרה אקוסטית יחד עם ג'ון לנון ודונובן. השיר הוא בלדת פולק. במקור שם הדמות הוא Rocky Sasoon אך מקרטני שינה אותו ל-Raccoon (הוא אמר שזה יותר בסגנון של קאובוי[דרוש מקור]). מתופף הלהקה של מעליות הקומה ה-13, דני תומאס הציע את השם משמו של חברו, חבר הלהקה לשעבר, רוקי אריקסון. ג'ורג' מרטין, מפיק הלהקה, ניגן בשיר פסנתר בסגנון הונקי טונקי כדי להוסיף לסגנון המערב הפרוע בשיר. המילים מתארות משולש אהבה. מקרטני ניגן בשיר בגיטרה אקוסטית ולנון ניגן בבס שישה מיתרים[דרוש מקור]. גרסאות כיסוי רבות בוצעו לשיר, ביניהן על ידי רמסי לואיס, שלמה גרוניך ומתי כספי, ג'ק ג'ונסון ופיש. פול מקרטני - שירה מובילה, גיטרה אקוסטית, גיטרה בס ג'ון לנון - קולות רקע, הרמוניום, בס שישה מיתרים, מפוחית פה ג'ורג' האריסון - קולות רקע רינגו סטאר - תופים ג'ורג' מרטין - פסנתר טאק מידע על היצירה "Rocky Raccoon" באתר מיוזיק בריינז גרסאות נוספות ל"Rocky Raccoon" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Don't Pass Me By

Don't Pass Me By הוא שיר של להקת הביטלס מהאלבום The Beatles משנת 1968. את השירה המובילה מבצע רינגו סטאר. זהו השיר הראשון שנכתב על ידי סטאר בקריירה שלו עם הביטלס ובלעדיה. סטאר הציג את השיר ללהקה עוד בשנת 1962. הוא אף זכה לאזכור פומבי על ידי פול מקרטני בתוכנית רדיו מ-1964. ההקלטה מ-1968 בוצעה ללא ג'ון לנון וג'ורג' האריסון ונקראה באופן זמני Ringo's Tune Untitled, אף ששמה הסופי הוזכר כבר ב-1964. השורה "I'm sorry that I doubted you, I was so unfair, You were in a car crash and you lost your hair" קושרה על ידי מעריצי תאוריית הקשר על מותו של פול מקרטני שבה נאמר כי מקרטני נהרג בתאונת דרכים והוחלף בכפיל. הדבר קושר לשיר When I'm Sixty-Four שנכתב על ידי מקרטני ובו קיימת השורה "and losing my hair", אף שהביטוי "to lose one's hair" היה באותה עת ביטוי מקובל באנגלית למילה 'להתרגז'. נכון לפברואר 2020, מונה ההשמעות של השיר ברשת הזרמת המדיה ספוטיפיי עומד על כ-11 מיליון. מידע על היצירה "Don't Pass Me By" באתר מיוזיק בריינז גרסאות נוספות ל"Don't Pass Me By" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Why Don't We Do It in the Road?

Why Don't We Do It in the Road? (עברית: מדוע לא נעשה זאת בכביש?) הוא שיר רוק של להקת הביטלס מהאלבום "The Beatles" משנת 1968. השיר נכתב על ידי פול מקרטני (הקרדיט ניתן גם לג'ון לנון). זהו אחד השירים הקצרים של הלהקה, דקה ו-42 שניות בלבד. השיר בנוי בצורת בלוז 12 תיבות. גם בשיר זה כמו השיר הקודם באלבום, רק מקרטני וסטאר מנגנים בשיר ללא לנון וג'ורג' האריסון. נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12 מיליון. מידע על היצירה "Why Don't We Do It in the Road?" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אפעה (פירושונים)

האם התכוונתם ל... אפעה – סוג של נחש ארסי ממשפחת הצפעוניים. גדוד אפעה – גדוד בחטיבת הצנחנים. אפעה (אתר פסולת) – המטמנה הגדולה בישראל הפועלת במישור רותם
Julia

"Julia" הוא שיר של להקת הביטלס מהאלבום The Beatles מ-1968. השיר נכתב על ידי ג'ון לנון (הקרדיט ניתן לפול מקרטני). הכתיבה הייתה בשהייתם של חברי הלהקה אצל מהרישי מהש יוגי. השיר נכתב לאמו של לנון ג'וליה, שנדרסה למוות על ידי שיכור בשנת 1958, כשלנון היה אז בן 17. השיר גם נכתב לאשתו לעתיד של ג'ון, יוקו אונו. השיר יצא לאור כבי סייד לסינגל לשיר Obla-Di-Obla-Da. השיר נוגן רק על ידי לנון. השיר גם עורבל כמעבר לשיר "אלינור ריגבי" באלבום הרמיקס "LOVE". נכון לאפריל 2020, מונה ההשמעות של השיר ברשת הזרמת המדיה "ספוטיפיי" עומד על כ-17 מיליון. מידע על היצירה "Julia" באתר מיוזיק בריינז מידע על הקומפוזיציה "Julia" באתר AllMusic גרסאות נוספות ל"Julia" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מירה קדר

מירה קדר (נולדה ב-1956) היא סופרת ומשוררת ישראלית. מירה קדר נולדה בירושלים לאסתר ויצחק אלידר. למדה במכללת בית וגן. בשנת 1989 נמנתה עם מייסדי כתב העת "דימוי" והייתה חברת מערכת שלו. קובץ השירים הראשון שלה, "מורביות של תאנה", זכה בפרס אקו"ם ליצירה המוגשת בעילום שם בשנת תשמ"ט. ספר הפרוזה "אחד מאלף" זכה אף הוא בפרס זה בשנת תשס"ו. אם לחמישה, תושבת עפרה (החל משנת תשנ"ד). הייתה נשואה לרב שמואל קדר. בתה היא העיתונאית והסופרת יפעת ארליך. בנה הוא הרב עדאל קדר. בשנת תשע"ו נמנתה עם הזוכים בפרס ראש הממשלה לספרות (פרס היצירה לסופרים עבריים) ע"ש לוי אשכול. בשנת תשע"ז זכתה הטרילוגיה שלה "אחד מאלף", "אהבה שמיים וריח הדרים" ו"תאנה ממתינה לשמיים" בפרס שר החינוך לתרבות יהודית ע"ש אורי אורבך. מֻרביות של תאנה - ספריית פועלים, תש"ן קרבת מקום - הקיבוץ המאוחד, תשנ"ה רצוא ושוב - קובץ סיפורים. כתר, תש"ס שותפי סוד - נובלה. כתר, תשס"ב אחד מאלף - נובלה. ידיעות ספרים, פרוזה עברית, תשס"ח (הראשון בטרילוגיה, עומד כספר בפני עצמו) אהבה שמיים וריח הדרים - רומן. ידיעות ספרים, פרוזה עברית, תשע"א (השני בטרילוגיה, עומד כספר בפני עצמו) תאנה ממתינה לשמיים - רומן. ידיעות ספרים, תשע"ד (השלישי בטרילוגיה, עומד אף הוא כספר בפני עצמו למיטיבי קרוא) חותמו אמת ודגלו אהבה - רומן. ידיעות ספרים, תשע"ח מדיה וקבצים בנושא מירה קדר בוויקישיתוף על כוס קפה עם רומן גארי, מירה קדר: אוניברסלי באופן יהודי, מקור ראשון, מוסף "שבת", שבוע הספר 2014 מירה קדר, משהו חדש מתחיל?, באתר News1 מחלקה ראשונה, 6 בפברואר 2013 מירה קדר, לרומם את רוח האדם, מקור ראשון, מוסף "שבת", 3 בפברואר 2011, במלאת 75 לפטירתו של הרב קוק נופיה בר ניצן, "מה זה חילוני-דתי?" מירה קדר רואה בני אדם, באתר ynet, 10 באפריל 2014 יפעת ארליך, קולות של אובדן ותקוה, ריאיון עם מירה קדר, מקור ראשון, דיוקן, 17 ביוני 2011 כרמית ספיר-ויץ, "למען האמת", ריאיון עם מירה קדר, נשים 257, 25 בספטמבר 2018, עמ' 46 יפעת ארליך, "אם אין אמת אחת, אין אמת בכלל", באתר ynet, 15 באוגוסט 2018 מירה קדר, ב"לקסיקון הספרות העברית החדשה" מירה קדר, ב"לקסיקון הקשרים לספרות ישראלית" מירה קדר, באתר המכון לתרגום ספרות עברית (באנגלית) מירה קדר מתראיינת אצל לאה שקלאר בתוכנית שניים יחדיו, רדיו ירושלים, 7 בנובמבר 2018 מירה קדר, במיזם "סופרים קוראים" של המרכז לספריות וספרות בישראל מירה קדר מתראיינת אצל דוב אלבוים בחוצה ישראל 2002 מירה קדר, דף שער בספרייה הלאומית מירה קדר, בלקסיקון הספרות העברית החדשה על ספריה: רבקה-יפה שחר, ביקורת על "אחד מאלף" תגל מזור, ביקורת על "אחד מאלף" רבקה שאול בן צבי, ביקורת על ״אהבה שמיים וריח הדרים״, לנשום אוויר פסגות, מקור ראשון, מוסף "שבת", 19 ביוני 2011, גיליון 723 יונית פרידלר, ביקורת על ״אהבה שמיים וריח הדרים״, יצירת מופת, ירחון הלל רבקה שאול בן צבי, ביקורת על ״תאנה ממתינה לשמיים״, חוט התרגשות דק: מירה קדר שוזרת עלילה פרטית בלאומית, באתר nrg‏, 5 במאי 2014 דוד שמחון, ביקורת על "חותמו אמת ודגלו אהבה", עולם קטן, גיליון ראש השנה תשע"ט רבקה שאול בן־צבי, ‏לגעת בתהום, בלי ליפול לתוכה, בעיתון מקור ראשון, 18 באוקטובר 2018
כנסיית ניקולאי הקדוש

האם התכוונתם ל... כנסיית ניקולאי הקדוש (המבורג) – כנסייה לותרנית בהמבורג, גרמניה שנהרסה במלחמת העולם השנייה כנסיית ניקולאי הקדוש (פראג) – הכנסייה הראשית של התנועה ההוסיטית שנמצאת בפראג, צ'כיה כנסיית ניקולאי (ברלין) – כנסייה בברלין כנסיית ניקולאי (לייפציג) – כנסייה בלייפציג
דני מסנג

דני מסנג (באנגלית: Danny Maseng; נולד ב-1950, תל אביב, ישראל) הוא זמר, חזן, מלחין, מוזיקאי ומחזאי ישראלי, שפעל בישראל במהלך שנות ה-70 של המאה ה-20 ובהמשך היגר לארצות הברית, עסק בהלחנת קטעי מוזיקה ליטורגית יהודית, כתב והופיע בתיאטרון ומכהן כחזן בית הכנסת הרפורמי "היכל ישראל" שבהוליווד. מסנג נולד בתל אביב, נכדו של הרב הקונסרבטיבי ד"ר שלום צבי דוידוביץ, ונינו של התעשיין שמואל בלום. הוא החל להופיע עוד בילדותו. בראשית שנות ה-70 היה חבר במספר הרכבים ובכללם שלישיית לימוני הדבש ו"שלישיית הצירוף המקרי", בה הופיע עם צילה דגן ויאיר קלינגר והתפרסמה בשיר "בלדה ללוח השנה" שקלינגר הלחין. במקביל הופיע במופעים שונים ובכללם המופע "תפוח זהב" שכלל עיבודים חדשניים לשירי סשה ארגוב ובהצגה הסאטירית "המלחמה האחרונה" שהוצגה ב-1974 בתיאטרון בימות לאחר מלחמת יום כיפור. ב-1975 יצא לאור אלבומו הראשון והיחיד בישראל שנקרא "אלבום ראשון" ומתוכו בלטו מאוד השירים "אנחנו" ו"אנו ניפגש", שכתב אהוד מנור והלחין מסנג. באותה שנה הנחה את הפרקים הראשונים של התוכנית "טלפלא" והשתתף בתוכנית הטלוויזיה הלימודית "Here we are". ב-1976 עזב מסנג את ישראל והיגר לארצות הברית. במהלך שהותו בארצות הברית התערה בחוגי היהדות הרפורמית והיה פעיל באיחוד ליהדות רפורמית, עסק בשירת ובהוראת חזנות וכן בכתיבת מוזיקה ליטורגית יהודית. הוא הוציא לאור מספר רב של אלבומים, כזמר, מלחין מעבד ומפיק וכן כתב והשתתף במספר הפקות תיאטרון. מסנג הופיע כשחקן אורח במספר סדרות טלוויזיה כגון חוק וסדר. ב-2000 ניסה מסנג ללא הצלחה יתרה לחדש את הקריירה שלו בישראל ואף הוציא לאור שירים אחדים. במשך שנים הוא ניהל את "Hava Nashira Jewish Songleader's institute", תוך שיתוף פעולה עם דבי פרידמן וקרייג טאובמן. מדיה וקבצים בנושא דני מסנג בוויקישיתוף אתר האינטרנט הרשמי של דני מסנג דני מסנג, במסד הנתונים הקולנועיים IMDb (באנגלית) דני מסנג, באתר MusicBrainz (באנגלית) דני מסנג, באתר Discogs (באנגלית) דני מסנג, באתר סטריאו ומונו דני מסנג, דף שער בספרייה הלאומית דני מסנג, באתר MOOMA (בארכיון האינטרנט) דני מסנג, בארכיון הבימה איתמר זהר, לאן נעלם דני מסנג, באתר itamarzo71.wordpress ריאיון עם דני מסנג באתר "דודיפדיה" דודי פטימר, ‏לאן נעלם המוזיקאי דני מסנג, אחת ההבטחות הגדולות בשנות ה-70?, באתר מעריב אונליין, 28 ביוני 2018 יואב קוטנר, דני מסנג – ביוגרפיה, באתר MOOMA, אוחזר ב-29 ביוני 2012.
אנוס

האם התכוונתם ל... אנוסים – יהודים בימי הביניים שהוכרחו לקבל על עצמם את הדת הנוצרית בספרד, פורטוגל, ודרום אמריקה אנוס (יהדות) – כינוי לאדם שעבר עבירה בעל כרחו. פי הטבעת (בלטינית: Anus) - כינויה של הרקמה בקצה החלחולת, הכוללת מערכת שרירים טבעתית. אנוס (שימפנזה) (באנגלית: Enos) - שימפנזה שנשלח לחלל וחזר חרדים אנוסים – יהודים השומרים על אורח חיים חרדי למראית עין, בעוד בפועל הם חילונים
Microsoft Biztalk Server

Microsoft Biztalk Server שמכונה גם "Biztalk" הוא פלטפורמת אינטגרציה מבית היוצר של מיקרוסופט. הוא מתפקד כמוצר Enterprise Service Bus. המוצר מכיל Adapters שונים שיכולים לתקשר עם מערכות שונות בארגון ובין שותפים חיצוניים לארגון. על ידי כך הוא מאפשר להפוך תהליכים עסקיים לאוטומטיים ולבצע תקשורת B2B. בתרחיש בטיפוסי, BizTalk מאפשר לחברות לשלב ולנהל תהליכים עסקיים אוטומטיים על ידי החלפת מסמכים עסקיים כגון הזמנות רכש וחשבוניות בין יישומים שונים, בתוך או מעבר לגבולות הארגון. ל Biztalk כפלטפורמת אינטגרציה יש יכולות ניתוב מתקדמות, יכולת המרת פורמטים, יכולת התממשקות עם מערכות כגון SAP, Oracle, DB2, FTP, HTTP, SOAP ועוד. הפיתוח של BizTalk Server נעשה באמצעות Microsoft Visual Studio. ההודעות בתוך ה Biztalk מיושמות באמצעות XML. באמצעות מפות (Maps) המפתח יכול לבצע טרנספורמציה לפורמטים שונים של XML. סכמות, מפות, אורכסטרציות ו Pipeline שונים נוצרים באמצעות כלים גרפיים ב Visual Studio. 2000 - BizTalk Server 2000 2002 - BizTalk Server 2002 2004 - BizTalk Server 2004 2006 - BizTalk Server 2006 2007 - BizTalk Server 2006 R2 2009 - BizTalk Server 2009 2010 - BizTalk Server 2010 2013 - BizTalk 2013 אתר האינטרנט הרשמי של Microsoft Biztalk Server
אגן הגאות

אגן הגאות (באנגלית: Tidal Basin) הוא מאגר מים מלאכותי, השוכן בדרום-מזרח וושינגטון, בירת ארצות הברית. המאגר, המיועד לניקוז עודפי מים מנהר הפוטומק בעת הגאות, משמש גם אחד מאתרי הנוי והתיירות המרכזיים של העיר. האגן, שצורתו הכללית היא כשל מעוין ועומקו כ-3 מטרים, משתרע על פני שטח של כ-433 דונם בפארק הפוטומק המערבי, מדרום למחציתה המערבית של שדרת המול. הקמתו נהגתה בשנות ה-80 של המאה ה-19. מערכת של שערי מים מחברת אותו במערבו לנהר הפוטומק ובדרומו לתעלת וושינגטון. בעת גאות בנהר נפתחים השערים בין האגן לנהר, ומים זורמים אליו מן הנהר. באותה עת נסגרים השערים מן האגן אל תעלת וושינגטון. לאחר שמסתיימת הגאות בנהר נסגרים השערים בינו לבין האגן, והשערים מהאגן אל התעלה נפתחים על מנת להזרים את המים ממנו אליה. חיל ההנדסה של צבא ארצות הברית מתחזק את מערכות השערים. על גדות האגן ניצבות אחדות מן האנדרטאות הידועות של וושינגטון: אנדרטת ג'פרסון, אנדרטת רוזוולט, אנדרטת מרטין לותר קינג וכן אנדרטת ג'ורג' מייסון. כמו כן, על גדות האגן ובסביבתו נטועים אלפי עצי דובדבן יפניים, שניתנו במתנה לוושינגטון מאת העיר טוקיו שביפן בשנת 1912 והפכו לחלק קבוע מנוף העיר. לציון מתנה זו נערך בוושינגטון בכל אביב מאז 1935, למעט בשנים 1942–1946 בעקבות מלחמת העולם השנייה, פסטיבל פריחת הדובדבן הלאומי (National Cherry Blossom Festival). מדיה וקבצים בנושא אגן הגאות בוויקישיתוף